rejauldu/bengali-wikipedia huggingface dataset:
মিজান রহমান (১৯৭৮-বর্তমান) হলেন বাংলাদেশের একজন গবেষক, শিক্ষক ও প্রকাশক। তিনি বর্তমানে নটর ডেম কলেজ, ঢাকার একজন সহকারী অধ্যাপক হিসেবে দায়িত্ব পালন করছেন। এছাড়াও তিনি প্রকাশনা প্রতিষ্ঠান কথাপ্রকাশ ও ডক্টরস প্রকাশনের কর্ণধার এবং বাংলাদেশ ফোকলোর অ্যাকাডেমির সভাপতি। প্রারম্ভিক জীবন মিজান রহমান ১৯৭৮ সালের ২রা ফেব্রুয়ারি বৃহত্তর বরিশালের পিরোজপুরের স্বরূপকাঠি উপজেলায় জন্মগ্রহণ করেন। তার পিতার নাম মো. মজিবুর রহমান, মাতার নাম আলেয়া বেগম।  গবেষণাকর্ম ড. মিজান রহমান নিজ মহলে 'শেকড়সন্ধানী গবেষক' হিসেবে সুপরিচিত। ফোকলোর গবেষক ড. মিজান রহমান অদ্যাবধি অর্ধ-শতাধিক বই রচনা করেছেন। তিনি বাংলাদেশ এশিয়াটিক সোসাইটিতে ফোকলোর গবেষক হিসেবে কাজ করেছেন। তিনি বাংলাদেশ এশিয়াটিক সোসাইটির একজন সদস্যও। এছাড়া তিনি বাংলাপিডিয়ার অন্যতম লেখক। ড. মিজানের গবেষণাকর্ম মূলত লোকসংস্কৃতিকে কেন্দ্র করেই আবর্তিত হয়েছে। বৃহত্তর বরিশাল অঞ্চলের লোকসাহিত্য নিয়ে তাঁর কিছু গবেষণাকর্ম রচিত হয়েছে। এর মধ্যে উল্লেখযোগ্য বৃহত্তর বরিশালের লোকসংস্কৃতি,  ফোকলোর তত্ত্ব ও বাংলা লোকসাহিত্য, বরিশালের লোকনাটক:বিষয় ও পরিবেশনা, জাগরণের কবি মুকুন্দদাস, লোকসাহিত্যে লোককবি ইত্যাদি। শিক্ষকতা মিজান রহমান ঢাকা সিটি কলেজে শিক্ষকতা শুরুর মাধ্যমে শিক্ষক জীবন শুরু করেন। পরবর্তীতে তিনি ২০০৭ সালের ১লা জুলাই নটর ডেম কলেজ, ঢাকায় বাংলা বিভাগে যোগ দান করেন। অদ্যাবধি তিনি সেখানে সহকারী অধ্যাপক হিসেবে কর্মরত আছেন। প্রকাশক হিসেবে ড. মিজান রহমান ভাষাপ্রকাশ ও ডক্টরস প্রকাশন নামক দুটো প্রকাশনা প্রতিষ্ঠানের কর্ণধার। প্রকাশিত বই ও গবেষণাকর্ম পুরস্কার তথ্যসূত্র
স্কারলেট মেলিশ উইলসন একজন ব্রিটিশ অভিনেত্রী, মডেল এবং নৃত্যশিল্পী যিনি ভারতীয় শোবিজ শিল্পে কাজ করেন। তিনি কোরিওগ্রাফার হিসাবেও কাজ করেন এবং বেশ কয়েকটি প্রকল্পে কাজ করেছেন। এই ক্ষেত্রে প্রশিক্ষিত হওয়ায় নীল চোখের ভদ্রমহিলার দুর্দান্ত অভিনয় গুণ রয়েছে। মেলিশের কাছে আকর্ষণীয় পরিসংখ্যান এবং একটি দুর্দান্ত মুখ রয়েছে যার মাধ্যমে সে যে কাউকে আকর্ষণ করতে পারে। এখন তিনি ভারতীয় মিডিয়া ইন্ডাস্ট্রির নিয়মিত মুখ।  প্রথম জীবন ও পেশা  স্কারলেটের জন্মু  ১৯৮৯ সালের ৯ ই মে  । কেন্টের ফোকস্টোন শহরে তার বেড়ে ওঠা। তার মা রোজালিন্ড একজন নর্তকী ছিলেন । স্কারলেট হাঁটতে পারার সাথে সাথে  নাচতে শুরু করেছিলেন। তিনি শীঘ্রই গান এবং অভিনয় শুরু করেছিলেন। ১৩ বছর বয়সে ক্যারোসেলের একটি পেশাদার প্রযোজনায় লুইস চরিত্রে অভিনয় করেছিলেন । তিনি ফেমের একটি পেশাদার প্রযোজনা 'কারম্যান' তে মূল চরিত্রে অভিনয় করেছিলেন।১৬ বছর বয়সে স্কারলেট টিফানি থিয়েটার কলেজে যোগদান করেছিলেন যেখানে তিনি ৩ বছর ধরে পারফর্মিং আর্টসে  প্রশিক্ষণ নিয়েছিলেন।কলেজের পরে স্কারলেটকে ভারতে একটি মডেলিং চুক্তির প্রস্তাব দেওয়া হয়েছিল। শীঘ্রই দিবাকর বন্দ্যোপাধ্যায়ের সাংহাইতে টিনা রায় হিসাবে তাকে তার প্রথম চলচ্চিত্রের প্রস্তাব দেওয়া হয়েছিল। তিনি  অভিনয় ও মডেল কাজ চালিয়ে যাচ্ছেন ভারতে এবং ইংল্যান্ডে।  ব্যক্তিগত জীবন  কমনীয়  স্কারলেট মেলিশ উইলসন গত বছরের আগস্ট মাসে প্রভেশ রানাকে এক ঐতিহ্যবাহী বিবাহ অনুষ্ঠানের মাধ্যমে বিয়ে করেছিলেন। এখন তিনি মুম্বইয়ে স্বামীর সাথে সুখী বিবাহিত জীবন কাটাচ্ছেন।  অভিনয়    ২০১৯ ড্রাইভার রামুদু তে বিশেষ গান ২০১৯  দ্য বডি  ('ঝালক দেখলা জা রিলোডেড' গানে নর্তকী) ২০১৯ দ্য লাস্ট ফাউস তে হেলেনা হিসেবে ২০১৯  কাল্কি ২ ২০১৮ দিল বেহলা দুন তেরা: টিয়া বাজপাই ফুট (ভিডিও সংক্ষিপ্ত) ২০১৮ দশেহেরা তে আইটেম গার্ল ২০১৮  গোল্ড এ জাজ ক্লাব নর্তকী ২০১৭ থেরান আধিগরাম ওন্দ্রু তে নর্তকী ২০১৫ বাহুবলী তে কমলা ব্লাউজে নৃত্যশিল্পী ২০১৪ ইয়াভাদু তে আইটেম অভিনেত্রী ২০১৪ জিলা তে বিশেষ উপস্থিতি ২০১৩ বাজতে রাহো তে আইটেম নম্বর ২০১২ প্রতিভা ২০১২ ক্যামেরাম্যান গঙ্গাথো রামবাবু তে আইটেম অভিনেত্রী ২০১২ সাংহাই তে টিনা রায় ২০১৫ ঝালক দিখলা জা (টিভি সিরিজ)এ প্রতিযোগী- পর্ব # ৮.১ ২০১৩ আর ... রাজকুমার এ গানে বিশেষ উপস্থিতি   তথ্যসূত্র    বহিঃসংযোগ                    বিষয়শ্রেণী:১৯৮৯-এ জন্ম বিষয়শ্রেণী:ব্রিটিশ নারী মডেল বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:জীবিত ব্যক্তি
আশকোনা বাংলাদেশের রাজধানী ঢাকার দক্ষিণখান থানার অন্তর্ভুক্ত একটি এলাকা। ২০১৭ সালে গ্যাজেটের মাধ্যমে আশকোনা ঢাকা উত্তর সিটি কর্পোরেশনের অন্তর্ভুক্ত হয়। এটি ঢাকা উত্তর সিটি কর্পোরেশনের ৪৯ নং ওয়ার্ডের (অঞ্চল-৭) অন্তর্ভুক্ত। এছাড়াও এটি নির্বাচনী এলাকা ঢাকা-১৭-এর অন্তর্ভুক্ত। পূর্বে আশকোনা বাংলাদেশের রাজধানী ঢাকার দক্ষিণখান থানার অন্তর্ভুক্ত একটি এলাকা ছিল।   বিবরণ  কাওলার, আশকোনা ও গাওয়াইর নিয়ে গঠিত ঢাকা উত্তর সিটি কর্পোরেশনের ৪৯ নং ওয়ার্ড।   কাউন্সিলর  নির্বাচনকাউন্সিলররাজনৈতিক দলসূত্র২০১৫২০২০আনিসুর রহমান নাঈমআওয়ামী স্বেচ্ছাসেবক লীগ   ইতিহাস  ২০০৮ সালে খতমে নবুয়ত আন্দোলন আশকোনার আহমদিয়া মসজিদে দখল নিতে চেষ্টা করে। ২০১৭ সালে আশকোনায় অবস্থিত র‍্যাব সদর দপ্তরে আত্মঘাতী বোমা হামলা চালানো হয়। আইএস এই হামলার দায় স্বীকার করে।   গুরুত্বপূর্ণ স্থাপনা   আশকোনা হজ ক্যাম্প - শাহজালাল আন্তর্জাতিক বিমানবন্দরের নিকট অবস্থিত হজযাত্রীদের জন্য নির্মিত ক্যাম্প।  ইমাম প্রশিক্ষণ কেন্দ্র  র‍্যাব সদর দপ্তর  ঢাকা বিমানবন্দর রেলওয়ে স্টেশন  আশকোনা ডাকঘর  ব্র্যাক ইনস্টিটিউট অব স্কিলস ডেভেলপমেন্ট আশকোনা  আশকোনা মেডিকেল ক্লিনিক  বাবুস সালাম ওয়াকফ এস্টেট জামে মসজিদ, মাদ্রাসা ও এতিমখানা  আর-রাহা হাসপাতাল  আশকোনা পানির পাম্প    শাহজালাল আন্তর্জাতিক বিমানবন্দর   তথ্যসূত্র   বিষয়শ্রেণী:ঢাকা জেলা
আধেক ঘুমে শায়ান চৌধুরী অর্ণবের ৫ম অ্যালবাম। এটি একটি রবীন্দ্রসঙ্গীত অ্যালবাম। অ্যালবামটি আধখানা মিউজিক কোম্পানির অধীনে প্রকাশিত হয়। উল্লেখ্য আধখানা মিউজিক কোম্পানিটি শায়ান চৌধুরী অর্ণবের একটি প্রতিষ্ঠান।  অ্যালবামটিতে মোট গানের সংখ্যা ১২টি।  গানের তালিকা    তথ্যসূত্র   বিষয়শ্রেণী:২০১২-এর অ্যালবাম বিষয়শ্রেণী:শায়ান চৌধুরী অর্ণবের অ্যালবাম বিষয়শ্রেণী:বাংলা ভাষার অ্যালবাম বিষয়শ্রেণী:বাংলাদেশী সঙ্গীত অ্যালবাম বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:রবীন্দ্রসঙ্গীত বিষয়শ্রেণী:বাংলা ভাষার গান
thumb|গ্রিসের এথেন্সে অবস্থিত প্রাচীন আগোরা জাদুঘরে প্রদর্শিত একটি দুই পাত্রবিশিষ্ট জলঘড়ি। উপরের পাত্রটি ৫ম শতাব্দীর মূল সংস্করণ। নিচেরটি প্রাচীন মডেল অনুযায়ী পুনর্নির্মিত। জলঘড়ি (ইংরেজি ভাষায়: Water clock, অন্য নাম: Clepsydra) জলের প্রবাহের উপর ভিত্তি করে তৈরি এক ধরনের প্রাচীন যন্ত্র যা দিয়ে সময় পরিমাপ করা হতো। উত্তর আমেরিকা এবং আফ্রিকার আদিবাসীরা অবশ্য এক সময় জলপূর্ণ নৌকা দিয়ে সময় পরিমাপ করতো। নৌকায় একটা ফুটো থাকতো, ফুটো দিয়ে জল বের হতে হতে কখন নৌকাটি ডুবে যায় তারা তারই প্রতীক্ষা করতো। তবে সবচেয়ে সাধারণ জলঘড়ি তৈরি হয় একটি জলপূর্ণ পাত্র দিয়ে। পাত্রের ছিদ্র দিয়ে জল বের হতে দেয়া হয় এবং পাত্রের ভেতরের গায়ে চিহ্নিত দাগ থেকে বোঝা যায় জল কতটুকু কমছে। জলের স্তরের মাধ্যমেই সময় নির্ধারিত হয়। এর উদ্ভাবক সম্ভবত প্রাচীন মেসোপোটেমিয়া সভ্যতার সুমেরীয়দের। প্রাচীন মিশরে খ্রিস্টপূর্ব ১৪ শতাব্দীতেও জলঘড়ি নির্মিত হতো বলে ধারণা করা হয়।  তৃতীয় খ্রিস্টপূর্বাব্দে আলেকজান্দ্রিয়ার গ্রিক প্রকৌশলী ক্তিসিবিওস জলঘড়ির উন্নতি সাধন করেন। পাত্রে পানির পরিমাণ কমতে থাকলে পানি প্রবাহের গতিও কমে যায়, যে কারণে প্রাচীন জলঘড়িকে সময় পরিমাপের ধ্রুব বা আদর্শ উপায় হিসেবে ব্যবহার করা যেতো না। ক্তিসিবিওস পাত্রে যাতে সর্বদা পানির পরিমাণ সমান থাকে সে ব্যবস্থা করেন।The Antikythera Mechanism: World's oldest computer, Ali Mcgrath ও Stuart Clarke পরিচালিত ও প্রযোজিত একটি প্রামাণ্য চিত্র পরবর্তীতে রোমানরা একটি সিলিন্ডার তথা বেলন এবং একটি বড় জলাধারের মাধ্যমে জলঘড়ি তৈরি করে। জলাধার থেকে জল বেলনে আসে। বেলনের গায়ে লাগানো কাঁটার মাধ্যমে জল কতটুকু বৃদ্ধি পাচ্ছে তা পরিমাপ করা যায়। অনেক কাজেই জলঘড়ি ব্যবহার করা হতো, উল্লেখযোগ্য একটি ব্যবহার ছিল বক্তাদের বক্তৃতার দৈর্ঘ্য পরিমাপ। এই ষোড়শ শতাব্দীতেও জলঘড়ি ব্যবহৃত হয়েছে। গালিলেও তার পড়ন্ত বস্তুর সূত্র বিষয়ক পরীক্ষার জন্য একটি পারদের জলঘড়ি ব্যবহার করেছিলেন।Clepsydra, এনসাইক্লোপিডিয়া ব্রিটানিকা, ১৪ মার্চ ২০১৩ তারিখে সংগৃহীত   তথ্যসূত্র   বিষয়শ্রেণী:ঘড়ি বিষয়শ্রেণী:সময় বিষয়শ্রেণী:মিশরীয় উদ্ভাবন বিষয়শ্রেণী:পানি বিষয়শ্রেণী:সময়রক্ষণ
ডান|থাম্ব|সবুজ/নীল ক্ষেত্র = লাল ক্ষেত্র থাম্ব|পিথাগোরাসের উপপাদ্য একটি বিশেষ ক্ষেত্রে:সবুজ ক্ষেত্র = লাল ক্ষেত্র জ্যামিতিতে, অ্যাপোলোনিয়াসের উপপাদ্য হলো একটি উপপাদ্য যা একটি ত্রিভুজের মধ্যমার দৈর্ঘ্যের সাথে এর বাহুর দৈর্ঘ্যের সম্পর্ক স্থাপন করে। এতে বলা হয়েছে যে, কোনো ত্রিভুজের যেকোনো দুই বাহুর বর্গের সমষ্টি তৃতীয় বাহুর অর্ধেকের বর্গ এবং তৃতীয় বাহুর ওপর অঙ্কিত মধ্যমার বর্গের সমষ্টির দ্বিগুণের সমান। উপপাদ্যটির নামকরণ করা হয়েছে প্রাচীন গ্রিক গণিতবিদ পেরগার অ্যাপোলোনিয়াসের নামানুসারে।  তথ্যসূত্র   বিষয়শ্রেণী:ইউক্লিডীয় জ্যামিতি বিষয়শ্রেণী:ত্রিভুজ সম্পর্কিত উপপাদ্য
বরুসিয়া ভেরাইন ফুর লাইবেসুবুঙ্গেন ১৯০০ ইভি মনশেনগ্লাডবাখ (সাধারণত বরুসিয়া মনশেনগ্লাডবাখ , মনশেনগ্লাডবাখ অথবা বরুসিয়া নামে পরিচিত) হচ্ছে মনশেনগ্লাডবাখ ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৯০০ সালের ১লা আগস্ট তারিখে প্রতিষ্ঠিত হয়েছে। বরুসিয়া মনশেনগ্লাডবাখ তাদের সকল হোম ম্যাচ মনশেনগ্লাডবাখের বরুসিয়া-পার্কে খেলে থাকে; যার ধারণক্ষমতা হচ্ছে ৫৪,০২২। বর্তমানে এই ক্লাবের ম্যানেজারের দায়িত্ব পালন করছেন মার্কো রোজ এবং সভাপতির দায়িত্ব পালন করছেন রলফ কনিগস। জার্মান আক্রমণভাগের খেলোয়াড় লার্স স্টিন্ডল এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, বরুসিয়া মনশেনগ্লাডবাখ এপর্যন্ত ১০টি শিরোপা জয়লাভ করেছে; যার মধ্যে ৫টি বুন্দেসলিগা, ১টি ২. বুন্দেসলিগা, ৩টি ডিএফবি-পোকাল এবং ১টি ডিএফবি-সুপারকাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যেগুলো হচ্ছে ১৯৭৪–৭৫ উয়েফা কাপ এবং ১৯৭৮–৭৯ উয়েফা কাপ।  অর্জন ঘরোয়া বুন্দেসলিগা:  চ্যাম্পিয়ন: ১৯৬৯–৭০, ১৯৭০–৭১, ১৯৭৪–৭৫, ১৯৭৫–৭৬, ১৯৭৬–৭৭  রানার-আপ: ১৯৭৩–৭৪, ১৯৭৭–৭৮  ২. বুন্দেসলিগা:  চ্যাম্পিয়ন: ২০০৭–০৮  ডিএফবি-পোকাল:  চ্যাম্পিয়ন: ১৯৫৯–৬০, ১৯৭২–৭৩, ১৯৯৪–৯৫  রানার-আপ: ১৯৮৩–৮৪, ১৯৯১–৯২  জার্মান সুপারকাপ:  (অনানুষ্ঠানিক চ্যাম্পিয়ন): ১৯৭৭  ইউরোপীয় ইউরোপীয় কাপ:  রানার-আপ: ১৯৭৬–৭৭  উয়েফা কাপ:  চ্যাম্পিয়ন: ১৯৭৪–৭৫, ১৯৭৮–৭৯  রানার-আপ: ১৯৭২–৭৩, ১৯৭৯–৮০  আন্তর্জাতিক আন্তঃমহাদেশীয় কাপ:  রানার-আপ: ১৯৭৭  তথ্যসূত্র  বহিঃসংযোগ     বিষয়শ্রেণী:বরুসিয়া মনশেনগ্লাডবাখ বিষয়শ্রেণী:বুন্দেসলিগার ক্লাব বিষয়শ্রেণী:জার্মানির ফুটবল ক্লাব বিষয়শ্রেণী:১৯০০-এ জার্মানিতে প্রতিষ্ঠিত বিষয়শ্রেণী:১৯০০-এ প্রতিষ্ঠিত ফুটবল ক্লাব বিষয়শ্রেণী:উয়েফা কাপ বিজয়ী ক্লাব বিষয়শ্রেণী:২. বুন্দেসলিগার ক্লাব
thumb|মহাকাশ এবং  পৃথিবীর পৃষ্ঠে বিভিন্ন স্যাস্যাটেলাইটের বিস্তার, যা ফলিত বিজ্ঞান এর অন্যতম এক উদাহরণ। ফলিত বিজ্ঞান হলো বৈজ্ঞানিক পদ্ধতি এবং জ্ঞানকে ব্যবহারিক লক্ষ্য অর্জনের জন্য ব্যবহার করা। এর মধ্যে প্রকৌশল এবং ঔষধশাস্ত্রের মতো বিস্তৃত শাখা রয়েছে। ফলিত বিজ্ঞান প্রায়শই তাত্ত্বিক বিজ্ঞানের সাথে বৈপরীত্য সৃষ্টি করে, যা বৈজ্ঞানিক তত্ত্ব এবং সুত্রসমুহকে এগিয়ে নিয়ে যায় যা প্রকৃতিকে নতুনভাবে ব্যাখ্যা করতে সাহায্য করে এবং নতুন আবিষ্কারের পূর্বাভাস দেয়।  ফলিত বিজ্ঞান কৌলিতত্ত্বের মতো পরিসংখ্যান এবং সম্ভাবনা তত্ত্বের মতো আনুষ্ঠানিক বিজ্ঞানও প্রয়োগ করতে পারে। জেনেটিক এপিডেমিওলজি হল একটি প্রয়োগ বিজ্ঞান যা জৈবিক এবং পরিসংখ্যান উভয় পদ্ধতিই প্রয়োগ করে।  আরো দেখুন  মৌলিক গবেষণা  আবিষ্কার    তথ্যসূত্র   বিষয়শ্রেণী:ব্যাবহারিক জ্ঞানের শাখা বিষয়শ্রেণী:ফলিত বিজ্ঞান বিষয়শ্রেণী:বিজ্ঞানের শাখা বিষয়শ্রেণী:মূল বিষয়ের নিবন্ধ
শাহীন দিল-রিয়াজ (জন্ম ১২ ফেব্রুয়ারি, ১৯৬৯) হলেন একজন বাংলাদেশী বংশোদ্ভূত জার্মান সাংবাদিক, চিত্রগ্রাহক, পরিচালক ও লেখক। ১৯৯২ সাল থেকে তিনি জার্মানির বার্লিনে বসবাস করছেন। চট্টগ্রাম সীতাকুন্ড এলাকায় জাহাজ কাটা শ্রমিকদের জীবন নিয়ে নির্মাণ করা কোরানকিন্ডার-এর জন্য ২০১০ সালে এবং প্রজেকশনিস্ট জীবন নিয়ে নির্মিত ডের ফোরফিউরার-এর জন্য ২০১৩ সালে দুইবার আডল্ফ গ্রিমে পুরস্কার লাভ করেন।  প্রারম্ভিক জীবন দিল-রিয়াজ ১৯৬৯ সালের ১২ ফেব্রুয়ারি তৎকালীন পূর্ব পাকিস্তানের (বর্তমান বাংলাদেশ) ঢাকায় জন্মগ্রহণ করেন। তিনি নোয়াখালী জেলা একটি স্কুলে পড়াশুনা করে  এবং পরে ঢাকার ও কুমিল্লার মিলিটারিস স্কুলে পড়াশুনা করেন। তিনি ঢাকায় অনুষ্ঠিত আন্তর্জাতিক স্বল্পদৈর্ঘ্য চলচ্চিত্র উৎসব সংস্থার সাথে জড়িত ছিলেন এবং বাংলাদেশে চলচ্চিত্র সাংবাদিক হিসেবে কাজ করেছেন। ১৯৮৯ থেকে ১৯৯১ সালে তিনি ঢাকার গ্যোটে ইনস্টিটিউশনে জার্মান ভাষা শিখেন এবং ১৯৯২ সালে বার্লিন গ্যোটে ইনস্টিটিউশন থেকে বৃত্তি পেয়ে দুই মাসের কোর্স করতে জার্মানি যান। পরবর্তীতে তিনি বার্লিনে ফ্রি ইউনিভার্সিটিতে ভারতীয় শিল্পকলার ইতিহাস ও মঞ্চ শিক্ষা বিষয়ে অধ্যয়ন করেন। স্নাতক ডিগ্রি লাভ করার পর তিনি ১৯৯৫ সালে পট্‌সডাম-বাবেলস্‌বার্গের এইচএফএফ কনরাড উল্ফ থেকে চিত্রগ্রহণ কোর্স করেন।  কর্মজীবন ২০০২ সালে দিল-রিয়াজ যমুনা নদীর তীরবর্তী চরের জীবন নিয়ে নির্মাণ করেন সান্ড উন্ড ভাসের (বালি ও পানি) প্রামাণ্যচিত্র, যা তাকে খ্যাতি ও পুরস্কার এনে দেয়। ২০০৯ সালে তিনি বাংলাদেশে চট্টগ্রাম সীতাকুন্ড এলাকায় জাহাজ কাটা শ্রমিকদের জীবন নিয়ে নির্মাণ করেন প্রামাণ্যচিত্র কোরানকিন্ডার (লোহাখোর)। এই প্রামাণ্যচিত্রের জন্য তিনি ২০১০ সালে আডল্ফ গ্রিমে পুরস্কার লাভ করেন এবং ডুইসবার্জার ফিল্মওখে থেকে দর্শক পুরস্কার লাভ করেন। ২০১০ সালে তিনি কন্সটাঞ্জ বিশ্ববিদ্যালয়ের কুল্টুরভিসেন্সচাফ্‌টালিখে কলেজ থেকে ফেলোশিপ লাভ করেন। ২০১১ সালে তিনি রিউর ইউনিভার্সিটি বোচাম এবং ২০১২ সালে কন্সটাঞ্জ বিশ্ববিদ্যালয়ে শিক্ষকতা করেন। প্রজেকশনিস্ট জীবন নিয়ে তিনি নির্মাণ করেন ডের ফোরফিউরার (২০১২)। এই চলচ্চিত্রের জন্য তিনি দ্বিতীয়বারের মত আডল্ফ গ্রিমে পুরস্কার লাভ করেন।  ব্যক্তিগত জীবন দিল-রিয়াজের পছন্দের ছবি হল সত্যজিৎ রায় পরিচালিত জন অরণ্য এবং আন্দ্রেই তার্কভ্‌স্কি পরিচালিত জেরকাওয়া।  চলচ্চিত্রের তালিকা  বছর চলচ্চিত্রের শিরোনাম বাংলা নাম টীকা ১৯৯৫ এইন টাগ, জেডেন টাগ একদিন প্রতিদিন স্বল্পদৈর্ঘ্য ১৯৯৮ আউগেন হোরেন, ওহরেন সেহেন চোখে দেখা, কানে শুনা স্বল্পদৈর্ঘ্য ২০০২ সান্ড উন্ড ভাসের বালি ও পানি প্রামাণ্যচিত্র ২০০৫ ডি গ্লুক্লিখ্‌স্টেন মেন্সশেন ডের ভেট পৃথিবীর সবচেয়ে সুখী মানুষ প্রামাণ্যচিত্র ২০০৮ আইসেনফ্রেসার লোহাখোর প্রামাণ্যচিত্র ২০০৯ কোরানকিন্ডার কোরানকিন্ডার প্রামাণ্যচিত্র ২০১১ ডের নেৎজভার্কার নেটওয়ার্কার স্বল্পদৈর্ঘ্য ২০১২ শুল্টার আন শুল্টার কাঁধে কাঁধ প্রামাণ্যচিত্র ২০১২ ডের ফোরফিউরার উপস্থাপক স্বল্পদৈর্ঘ্য ২০১৫ ফের্নগ্লুক ফের্নগ্লুক প্রামাণ্যচিত্র  পুরস্কার আডল্ফ গ্রিমে পুরস্কার  ২০১০: কোরানকিন্ডার  ২০১৩: ডের ফোরফিউরার  তথ্যসূত্র  বহিঃসংযোগ  দাপ্তরিক ওয়েবসাইট    বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী আলোকচিত্রশিল্পী বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:আডল্ফ গ্রিমে পুরস্কার বিজয়ী
thumb|right|হিরাকুদ বাঁধের বাম ডাইকের কাছে কর্মরত জেলেরা হিরাকুদ () ভারতের ওড়িশা রাজ্যের সাম্বালপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬০ মিটার (৫২৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হিরাকুদ শহরের জনসংখ্যা হল ২৬,৩৯৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে হিরাকুদ এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
কিতাব আল আশনাম () আরবের ঐতিহাসিক হিশাম ইবনে আল কালবি (জন্ম ৭৩৭- মৃত্যু ৮১৯ খ্রি.) রচিত একটি আরবী ভাষায় প্রকাশিত বই যেখানে প্রাচীন আরবে প্রচলিত বিভিন্ন ধর্ম এবং প্রথা সম্পর্কে বর্ণনা করা হয়েছে। কাবা শরীফে রক্ষিত লাত, উজ্জা, মানাত সহ বিভিন্ন দেবদেবীর বর্ণনা জানা যায় বইটিতে। বইটিতে আরবের শিরক (বহুশ্বেরবাদিতা) তুলে ধরা হয়েছে।  আহমাদ জাকি পাশা নামের এক মিশরীয় ভদ্রলোক বইটি উদ্ধার করেন। তিনি দামাস্কের এক নিলাম থেকে বইটির পান্ডুলিপি কেনেন। প্রাচ্যবিদদের আন্তর্জাতিক কংগ্রেসের ১৪ তম অধিবেশনে পাশা তার আবিষ্কারের কথা প্রকাশ করেন। ১৯৩৪ সালে  পাশার মৃত্যুর পর তার অন্যান্য গুরুত্বপূর্ণ সংগ্রহের সাথে এই বইটিকে দেশকে দান করে দেয়া হয়।  তথ্য উৎস  বিষয়শ্রেণী:সৌদি আরবে ধর্মবিশ্বাস বিষয়শ্রেণী:আরব্য পুরাণ বিষয়শ্রেণী:ইসলামি সাহিত্য বিষয়শ্রেণী:মধ্যযুগীয় আরবি সাহিত্য
ফুটফলস অফ ইন্ডিয়ান হিস্ট্রি (১৯১৫) হল ভগিনী নিবেদিতার লেখা একটি বই। নিবেদিতা ভারতে সমাজসেবার কাজে নিজের জীবন উৎসর্গ করেছিলেন। এই বইতে লেখক ভারতের ইতিহাস, তার গৌরব ও সীমাবদ্ধতাগুলি আলোচনা ক্করেছেন। ভারতের ধর্ম, দর্শন, সংস্কৃতি, স্থাপত্যের মতো গুরুত্বপূর্ণ বিষয়গুলি এই বইতে আলোচিত হয়েছে। লেখক শুধু ভারতের সমস্যাগুলিই আলোচনা করেননি, বরং এই সমস্যার সমাধানে কিছু পথের কথাও বলেছেন।   পাদটীকা    বহিঃসংযোগ   Full book at Archive.org  বিষয়শ্রেণী:ভগিনী নিবেদিতা বিষয়শ্রেণী:ভারতীয় বই বিষয়শ্রেণী:ইংরেজি ভাষার বই বিষয়শ্রেণী:২০শ শতাব্দীর ভারতীয় বই বিষয়শ্রেণী:ভারত সম্পর্কে বই
পারকি সমুদ্র সৈকত বা পারকি সৈকত বাংলাদেশের চট্টগ্রাম শহর থেকে ২০ কিলোমিটার দক্ষিণে আনোয়ারা উপজেলায় অবস্থিত ১৩ কিলোমিটার দীর্ঘ সমুদ্র সৈকত।বাংলাদেশ পর্যটন কর্পোরেশন চট্টগ্রামের নেভাল একাডেমি কিংবা বিমানবন্দর এলাকা থেকে কর্ণফুলী নদী পেরোলেই পারকি চর পড়ে।  অবস্থান  চট্টগ্রাম শহর থেকে “পারকি সৈকতের” দূরত্ব প্রায় ৩৫ কি.মি.। এটা মূলত কর্ণফুলী নদীর মোহনায় অবস্থিত। অর্থাৎ কর্ণফুলী নদীর মোহনার পশ্চিম তীরে পতেঙ্গা সমুদ্র সৈকত এবং পূর্ব-দক্ষিণ তীরে পারকী সমুদ্র সৈকত। পারকী একটি উপকূলীয় সমুদ্র সৈকত। এ সৈকত চট্টগ্রাম জেলার আনোয়ার থানায় অবস্থিত। বারাসত ইউনিয়ন পরিষদ ২০১৩ সাল থেকে সৈকতকে পর্যটন স্পট হিসাবে প্রতিষ্ঠার চেষ্টা করছে।  প্রাকৃতিক সৌন্দর্য্য পারকী সমুদ্র সৈকতে যাওয়ার পথে দেখা মিলে অন্যরকম এক দৃশ্য। আঁকা বাকা পথ ধরে ছোট ছোট পাহাড়ের দেখা মিলে। চট্টগ্রাম ইউরিয়া ফার্টিলাইজার লিঃ (সিউএফল) এবং কাফকোর দৃশ্যও পর্যটকদের প্রাণ জুড়ায়। পারকী সৈকতে যাওয়ার পথে কর্ণফুলী নদীর উপর প্রমোদতরীর আদলে নির্মিত নতুন ঝুলন্ত ব্রীজ চোখে পড়ে। বীচে ঢুকার পথে সরু রাস্তার দুপাশে সারি সারি গাছ, সবুজ প্রান্তর আর মাছের ঘের দেখা যায়। সৈকতে কক্সবাজার সমুদ্র সৈকতের মতো অসংখ্য ঝাউ গাছ আর ঝাউবন রয়েছে।  চিত্রশালা  আরও দেখুন  বাংলাদেশের সমুদ্র সৈকতের তালিকা  তথ্যসূত্র  বহিঃসংযোগ  বিষয়শ্রেণী:চট্টগ্রাম জেলার সমুদ্র সৈকত বিষয়শ্রেণী:আনোয়ারা উপজেলা বিষয়শ্রেণী:বঙ্গোপসাগর
শ্রীরঙ্গম গোপলারত্নম (১৯৩৯ - ১৬ মার্চ ১৯৯৩) ছিলেন একজন ভারতীয় শাস্ত্রীয় এবং চলচ্চিত্রের নেপথ্য গায়িকা। তিনি কুচিপুড়ি,যক্ষগান, জাওয়ালি এবং ইয়েঙ্কি পাটালুর বর্ণনাক্ষেত্রে বিশেষ পাণ্ডিত্যের অধিকারী।  প্রাথমিক জীবন তিনি বিজয়নগরম জেলার পুষ্পগিরিতে বরদাচারি ও সুভদ্রম্ম দম্পতির ঘরে জন্মগ্রহণ করেছিলেন। তিনি কবিরায়নেরি জোগা রাও এবং ড. শ্রীপদ পিনাকপানির অধীনে সংগীতের প্রশিক্ষণ গ্রহণ করেছিলেন। তিনি ১৯৫৬ সালে সংগীতে একটি ডিপ্লোমা অর্জন করেছিলেন।  কর্মজীবন তিনি হায়দ্রাবাদের সরকারি সংগীত কলেজের অধ্যক্ষ, তেলুগু বিশ্ববিদ্যালয়ের অধ্যাপক ও ডিন পদে অধিষ্ঠিত ছিলেন। তিনি ১৯৯৯ থেকে ১৯৮০ সালের মধ্যে বিজয়নগরমের মহারাজার সরকারী সংগীত ও নৃত্য কলেজের অধ্যক্ষ হিসাবে কাজ করেছেন।  শ্রীরঙ্গমের গাওয়া সুব্বশত্রি' চলচ্চিত্রের (১৯৬৬)  বিখ্যাত কন্নড় গান কৃষ্ণনা কোলালিনা কারে৫ দশক পরেও পুরো কর্ণাটকে এখনও জনপ্রিয়।   পুরস্কার    ১৯৯২ সালে তাঁকে রাষ্ট্রপতি পদক পদ্মশ্রীতে ভূষিত করা হয়েছিল।   তিনি তিরুমালা তিরুপতি দেবস্থানমসের 'আস্থানা বিদূষি' ছিলেন।  কর্ণাটকি কণ্ঠশিল্পী ইয়াদায়া এবং আরও অনেকেই তাঁর শিষ্য।   তথ্যসূত্র    বহিঃসংযোগ    ভারতীয় ঐতিহ্যে শ্রীরঙ্গম গোপলারত্নমের প্রোফাইল।  বিষয়শ্রেণী:১৯৩৯-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:কুচিপুড়ি নৃত্যশিল্পী বিষয়শ্রেণী:অন্ধ্রপ্রদেশের নারী সঙ্গীতজ্ঞ বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:তেলুগু ব্যক্তি বিষয়শ্রেণী:অন্ধ্রপ্রদেশের নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:বিশাখাপত্তনম জেলার ব্যক্তি
ড্যান ব্রাউন রচিত দ্য দা ভিঞ্চি কোড চরিত্রসমূহ রবার্ট ল্যাংডন | সোফি নেভ্যু | বেজু ফশে | সাইলাস | বিশপ ম্যানুয়েল আরিঙ্গারোসা | দ্য টিচার | আদ্রে ভার্নেট | স্যার লেই টিবিং | Rémy Legaludec | লেফটেন্যান্ট জেরোমি কোলেট | গার্জিয়ান অফ দি রোজলিন ট্রাস্ট  সংগঠনসমূহ  কাউন্সিল অফ শ্যাডোস | ডিপোজিটরি ব্যাংক অফ জুরিখ |  দ্য প্রায়োরি অফ সায়োন ইন দি দা ভিঞ্চি কোড মাধ্যম চলচ্চিত্র | ভিডিও গেম | The Da Vinci Code WebQuests অন্যান্য  Criticisms of The Da Vinci Code | ক্রিপ্টেক্স  Da Vinci Code Da Vinci Code
ত্রিশূর লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২৭৫,২৮৮ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি কেরালার সমগ্র ত্রিশূর জেলার মধ্য ও পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷  ইতিহাস ত্রিশূর লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।   গুরুভায়ুর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্র৷ এটি ত্রিশূর জেলায় অবস্থিত৷ এটি একটি অসংরক্ষিত আসন৷  মনলুর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্র৷ এটি ত্রিশূর জেলায় অবস্থিত৷ এটি একটি অসংরক্ষিত আসন।  ওল্লুর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র৷ এটি ত্রিশূর জেলায় অবস্থিত৷ এটি একটি অসংরক্ষিত আসন৷  ত্রিশূর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র। এটি ত্রিশূর জেলায় অবস্থিত৷ এটি একটি অসংরক্ষিত আসন৷  নাট্টিকা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্র। এটি ত্রিশূর জেলায় অবস্থিত৷ এটি একটি অসংরক্ষিত আসন৷  ইরিঞ্জালকুড়া বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র। এটি একটি অসংরক্ষিত আসন। এটি ত্রিশূর জেলায় অবস্থিত৷  পুদুঘাট বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্র। এটি একটি অসংরক্ষিত আসন। এটি ত্রিশূর জেলায় অবস্থিত৷   তথ্যসূত্র   বিষয়শ্রেণী:কেরলের লোকসভা কেন্দ্র
থাম্ব|২০০৩ সালে চাদরটি ধারণকারী মাজার মুহাম্মাদের (সাঃ) চাদর (খিরকা) একটি পবিত্র স্মৃতিচিহ্ন। স্মৃতিচিহ্নটি আফগানিস্তানের কান্দাহারের কিরকা শরীফ নামে একটি মসজিদে লুকিয়ে রাখা আছে। ৬২১ খ্রিস্টাব্দে মিরাজের সময় ইসলামের নবী মুহাম্মদ (সাঃ) চাদরটি পরিধান করেছিলেন বলে বিশ্বাস করা হয়।  চাদরটি মসজিদের ভেতরে তালাবন্দি করে রাখা হয়েছে। খুব কম লোকই এটি দেখতে পায়। ২৫০ বছরেরও বেশি সময় ধরে একই পরিবার চাদরটির রক্ষণাবেক্ষণ করছে। সাধারণত তারা এই চাদরটি শুধু আফগানিস্তানের স্বীকৃত নেতাদের দেখিয়ে থাকে। তবে বড় বিপদের সময়, যেমন প্রাকৃতিক দুর্যোগে, এটি সবার সামনে প্রদর্শন করা হয়। এতে মানুষের মনে আশ্বাস জাগে। আহমদ শাহ দুররানির সমাধিসৌধটি আলখাল্লার মাজারের পাশে অবস্থিত।   ইতিহাস  এই চাদরটি আহমদ শাহ দুররানিকে দেওয়া হয়েছিল। তিনি আধুনিক আফগানিস্তানের প্রতিষ্ঠাতা হিসেবে পরিচিত। ১৭৬৮ সালে বুখারার আমির মুরাদ বেগ (বর্তমান উজবেকিস্তানে) তাকে এটি দেন। অন্য একটি বর্ণনায় বলা হয়েছে যে, আহমদ শাহ যখন বুখারা ভ্রমণ করেছিলেন, তখন তিনি মুহাম্মদের পোশাকটি দেখেছিলেন। তিনি রক্ষকদের কাছে চাদরটি ধার চান। তারা এই আশঙ্কা করে সে হয়তো এই চাদরটি বুখারা থেকে সরিয়ে নেওয়ার চেষ্টা করবে। তাই তারা তাকে বলল যে এটি শহর থেকে নেওয়া যাবে না। বলা হয় যে আহমদ শাহ তখন মাটিতে শক্তভাবে রোপিত একটি ভারী পাথরের স্তম্ভের দিকে ইঙ্গিত করেছিলেন এবং বলেছিলেন যে তিনি কখনও পাথর থেকে চাদরটি দূরে নিয়ে যাবেন না। তার উত্তরে সন্তুষ্ট হয়ে রক্ষকরা তাকে চাদরটি দিয়ে দিল। আহমদ শাহ এরপর চাদরটি নিয়ে পাথরের ফলকটি খুঁড়ে বের করার নির্দেশ দেন এবং তাদের দুজনকেই কান্দাহারে নিয়ে যান। সেখানে পাথরটি এখন তার মাজারের কাছে অবস্থিত।  ১৯৯৬ সালে, তালেবান এর নেতা মোল্লা মুহাম্মদ ওমর চাদরটি মসজিদ থেকে বের করেন। তিনি এটি তার অনুসারীদের সামনে তুলে ধরেন। এই ঘটনা তালেবানের উত্থানে এবং ওমরের নিজের ক্ষমতায় ওঠার ক্ষেত্রে গুরুত্বপূর্ণ মনে করা হয়। চাদরটি তুলে ধরার সময় আশেপাশের লোকজন "আমির আল-মুমিনিন" (বিশ্বাসীদের সেনাপতি) বলে চিৎকার করে। পরবর্তীতে আল-কায়েদা এর নেতা আইমান আল-জাওয়াহিরি মাঝে মাঝে ওমরকে এই উপাধির নামে ডাকতেন। ২০০১ সালে নিউইয়র্ক টাইমস-এর একটি প্রতিবেদনে তৎকালীন রক্ষক কারি শাওয়ালি বলেন, ১৯৯৬ সালে তিনি ওমরকে চাদরটি দেখতে এবং বের করতে দিয়েছিলেন। তিনি আরও বলেন, তার জীবনে ওমরের আগে মাত্র দুজন চাদরটি দেখেছিলেন৷ বাক্সটি খোলা প্রথম ব্যক্তি মোহাম্মদ জহির শাহ, শেষ আফগানিস্তানের রাজা ছিলেন। তিনি দুবার চাদরের বাক্স খুলেছিলেন, কিন্তু এরপর আর এই বাক্সটি খুলেননি। পরে পীর আহমেদ গাইলানি চাদরের বাক্সটি খোলেন। তিনি রাজনৈতিক নেতা এবং জাহিরের আত্মীয়দের একজন। ২০১২ সালে আফগান রাজনৈতিক বিশ্লেষক ওয়াহিদ মুজদা বলেন, ওমর চাদরটি তুলে ধরেছিলেন। তবে তিনি এটি পরেননি। মুজদা বলেন, "আমার জানা মতে, ওমরের কাছের সূত্র এবং মসজিদের রক্ষকের সঙ্গে কথা বলে জানতে পেরেছি, ওমর চাদরটি পরেননি। তিনি গভীর সম্মানের সঙ্গে এটি ধরেছিলেন এবং ধর্মীয় নেতাদের সামনে তুলে ধরেছিলেন।"  ২০১৮ সালের জুন মাসে, আফগান রাষ্ট্রপতি আশরাফ ঘানি যখন চাদরের বাক্সটি খুলেছিলেন এবং আফগানিস্তানে তিন দিনের ঈদ যুদ্ধবিরতির সময় (১৫ থেকে ১৭ জুন ২০১৮) উপস্থিতদের সাথে শান্তির জন্য প্রার্থনা করেছিলেন। সেবারই চাদরটি সর্বশেষ জনসমক্ষে দেখা গিয়েছিল।   আরও দেখুন    আহল আল-কিসা   তথ্যসূত্র   বিষয়শ্রেণী:ইসলামি পোশাক বিষয়শ্রেণী:স্বতন্ত্র পোশাক